text: সামিউক্তা হেগড়ে (জন্ম: ১৭ জুলাই ১৯৯৮) একজন ভারতীয় অভিনেত্রী, যিনি মূলত দক্ষিণ ভারতীয় চলচ্চিত্রে অভিনয় করে থাকেন। রক্ষিত শেঠির বিপরীতে রিশব শেঠি পরিচালিত কিরিক পার্টি-তে অভিনয়ের মাধ্যমে চলচ্চিত্রে আত্মপ্রকাশ করেন তিনি। আর্য নামের চরিত্রে অভিনয়ের জন্য তিনি শ্রেষ্ঠ সহযোগী অভিনেত্রী বিভাগে ফিল্মফেয়ার পুরস্কার - কন্নড় অর্জন করেছিলেন।
  
  তিনি এমটিভি রোডিজ, বিগ বস কন্নড় (২০১৭) এবং এমটিভি স্প্লিটসভিলায় অংশ নিয়েছিলেন, যেখানে তিনি প্রথম রানার-আপ (২০১৮) হিসাবে প্রতিযোগিতা শেষ করেছিলেন।
  
  প্রারম্ভিক এবং ব্যক্তিগত জীবন 
  সামিউক্তা এস হেগড়ের জন্ম হয়েছিল এক হিন্দু হাব্যাকা ব্রাহ্মণ পিতা এবং বেঙ্গালুরুর ক্যাথলিক মায়ের কাছে। তারা উত্তর কন্নড় জেলার একটি স্থান কেলগিনামনের অধিবাসী। তিনি সেন্ট পল'স ইংলিশ স্কুল থেকে বিদ্যালয়ের পাঠ সম্পন্ন করেছিলেন। তিনি নাচ এবং অভিনয় চালিয়ে যাওয়ার জন্য শ্রী ভগবান মহাবীর জৈন কলেজের বিএ মনোবিজ্ঞান এবং সাংবাদিকতায় ডিগ্রি কোর্স বন্ধ করে দিয়েছিলেন।
  
  কর্মজীবন 
  ২০১৬ সালে ১৮ বছর বয়সী হেগড়েকে রক্ষিত শেঠির কৌতুক-নাট্যধর্মী চলচ্চিত্র কিরিক পার্টি-তে একটি সমরুপ সদৃশ নারীর মুখ্য চরিত্রে অভিনয় করানো হয়েছিল। তার ফেসবুক প্রোফাইলে মুগ্ধ হয়ে নির্মাতারা তাকে অডিশনের জন্য ডেকেছিলেন, যা তিনি পরবর্তীকালে প্রকাশ করেছিলেন। চলচ্চিত্রটি সমালোচকদের প্রশংসা পেয়েছিল এবং বাণিজ্যিকভাবে সফলতা লাভ করেছিল।
  
  ২০১৬ সালে হেগডে আপাতবাস্তব টেলিভিশন অনুষ্ঠান এমটিভি রোডিজ-এর প্রতিযোগী হিসাবে উপস্থিত হয়েছিলেন। তিনি বলেছিলেন যে, অনুষ্ঠানটির অংশ হওয়া তার শৈশবের স্বপ্ন ছিল। ২০১৭ সালে তিনি বিগ বস কন্নড়-এ অংশ নিয়েছিলেন এবং ৫৮তম দিনে অতিথি প্রবেশকারী হিসাবে প্রবেশ করেছিলেন। তবে সহ-প্রতিযোগী সমীর আচার্যকে শারীরিকভাবে লাঞ্ছিত করার জন্য ৬৬তম দিনে তাকে নির্গত করা হয়েছিল।
  
  ২০১৮ সালের অক্টোবরে হেগড়ে এমটিভি স্প্লিটসভিলার একাদশ মরসুমে ওয়াইল্ড কার্ড প্রবেশকারী হিসাবে প্রবেশ করেছিলেন।
  
  চলচ্চিত্রের তালিকা
  
  টেলিভিশন
  
  তথ্যসূত্র
  
  বহিঃসংযোগ 
   
  
  বিষয়শ্রেণী:বিগ বসের প্রতিযোগী
  বিষয়শ্রেণী:এমটিভি রোডিসের প্রতিযোগী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:বেঙ্গালুরুর অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:কন্নড় চলচ্চিত্র অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:১৯৯৮-এ জন্ম
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
title: সামিউক্তা হেগড়ে